Story of Umi. 193 



la laua e luoe ana ma Keniaii, liiki mua aku la kekahi kanaka i ike ia laua nia 

 ke alanui, i mua o Kaoleiokii ma Laupalioelioe, i Hilo, a olelo akii la: "Eia ae na ele- 

 makule, o Nunu laua o Kakohe, ke liele mai nei i anei, i ou la." Ninau aku la o 

 Kaoleioku: "Ahea laua puka mai i Hilo nei?" "Apopo, a kela la aku hiki mai." 

 "Heaha la ka laua huakai nui e liele mai ai?" I aku ua poe nei: "E hele mai ana e 

 nana i ka pono o kau hanai, a me ka pono ole, no ka mea, ua hana mai nei ka laua 

 hanai, o Hakau, ia laua i na mea pono ole." 



A lohe o Kaoleioku a me Umi i keia olelo, olioli loa o Kaoleioku, a paliapalia 

 aku la o Kaoleioku i mua o ka lehulehu, i ka lilo o ka aina no kana hanai no Umi, 

 no ka mea, lie kanaka akamai o Kaoleioku i ke kilokilo, a me ka nana ana i ke kino 

 o ke kanaka; nolaila kona apo koke a malama i ke kino o Umi. 



Nolaila, hana maalea iho la o Kaoleioku i ke ano o kana man hana, a Umi e 

 hana aku ai i mua o Nunu laua o Kakohe, ke hiki mai laua ma ko Kaoleioku a me ko 

 Umi wahi. 



I ka po alima o ka la o na elemakule i ke alanui, hoomakaukau iho la o Kaolei- 

 oku i ka ai, ka ia, ka puaa, ka moa, ka awa. Kena aku la o Kaoleioku i ke kanaka, e 

 hele e oki i pauku wahie. Ua like kona nui me na anana elua ke apo ae, a o kona loa, 

 ekolo iwilei. A loaa ua pauku ohia nei, olelo aku la o Kaoleioku: "E wawahi a liilii, 

 alalia, pua hou ae o waho a paa, a like no me ka pauku mua." A o kekahi mau kanaka 

 hoi, e kohi i ka pu awa a puni, a o kekahi mau kanaka hoi, nakinaki iho la i ka puaa 

 a paa i ke kaula a paa. Pela ko Kaoleioku hoomakaiikau ana, i hiki ai ia Umi, ke 

 hana i mua o na elemakule, o Nunu laua o Kakohe. Nolaila, ua maalea o Kaoleioku 

 ma keia mau hana a pau loa a kakou e iki nei. 



Eia ke ano o keia mau hana a Kaoleioku: i ko Umi wa e hoa ai i ka umu o ka 

 puaa, alalia, e lalau oia i ka wahie, a kaka iho i ka pauku, o ka wa ia e helelei liilii ai, 

 ma o a maanei, alalia, e manao na elemakule he ikaika io, pela ka puaa, ka pu awa. 



Memoirs B. P. B. Museum, Vol. IV.— 13. 



